Ypoomada2-+Πληρωμή+Διαφημίσεων+στο+Facebook+με+πόντους

Παγκόσμια πρωτιά για την American Express, η οποία ανακοίνωσε ότι οι κάτοχοι των καρτών της (καταναλωτές και επιχειρήσεις) θα μπορούν πλέον να πληρώνουν για διαφημίσεις στο Facebook χρησιμοποιώντας τους πόντους τους από το πρόγραμμα επιβράβευσης μελών.

Είναι η πρώτη φορά που εταιρεία, ανεξαρτήτως κλάδου, συνδέει ένα πρόγραμμα ανταμοιβής με διαφημιστική δαπάνη με αυτόν τον τρόπο, αποδεικνύοντας βεβαίως την τεράστια δυναμική του Facebook, αλλά και των κοινωνικών δικτύων, εν γένει...

Το πρόγραμμα επιβράβευσης μελών της American Express χρησιμοποιείται από εκατομμύρια μικρομεσαίων επιχειρήσεων και καταναλωτών, ενώ από την πλευρά του, το Facebook αποτελεί το πιο δημοφιλές site κοινωνικής δικτύωσης για τους ιδιοκτήτες μικρών επιχειρήσεων, με τη διαφημιστική πλατφόρμα του να φτάνει σε περισσότερους από 500 εκατομμύρια ανθρώπους παγκοσμίως.

Με την προσθήκη των πόντων του προγράμματος επιβράβευσης μελών ως επιλογή πληρωμής, οι μικρομεσαίες επιχειρήσεις διαθέτουν πλέον ένα ισχυρό νέο τρόπο για να “χτίσουν” τις επιχειρηματικές δραστηριότητές τους μέσα από τον ταχέως αναπτυσσόμενο τομέα της “κοινωνικής” διαφήμισης.

Οι κάτοχοι μπορούν να εξαργυρώσουν τους πόντους από το πρόγραμμα επιβράβευσης μελών για διαφημίσεις στο Facebook, μέσα από την ειδική σελίδα που έχει δημιουργήσει η τράπεζα στο Facebook ( [|__facebook.com/OPEN__] ), ή από το σχετικό site της Amex ( [|__membershiprewards.com__] ). Τις επόμενες εβδομάδες, η American Express θα λανσάρει στις ΗΠΑ επικοινωνιακή καμπάνια για την υποστήριξη της συγκεκριμένης ενέργειας.